ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መጽሓፍ ምንባብ ኣእምሮኣዊ ጥዕናና ክመሓየሽ ይሕግዝ 9 ነሓሰ 2019 ምንጪ ስእሊ, Getty Images መግለጺ ስእሊ, ቅኑዕ መጽሓፍ፡ ኤለክትሪክ ንባትሪ ከም ዝመልኦ ነስምዒታትካ ከነቃቕሕ ይኽእል እንተድኣ ዝበዝሐ ግዜኻ መጽሓፍ ብምንባብ የሕሊፍካዮ፡ ጽቡቕ ወረ ትሰምዕ። መጽሓፍቲ፡ መዘናግዕቲ ጥራይ ዘይኮኑ ንጥዕና ኣእምሮኻን ንሓድሕዳዊ ዝምድናኻ ምስ ሰባት ንምምዕባል ኣዝዩ ጠቓሚ ኢዩ። መጽናዕቲ ዝገብሩ ሰባት ከም ዘረጋግጽዎ፡ ምንባብ ናይ ምስትብሃልን ምዝካርን ዓቕምኻ የዕዝዞ ጥራይ ዘይኮነ ጭንቀት ኣብ ምውጋድ`ውን ሓጋዚ ኢዩ። ልክዕ ከምቲ ዝተመጣጠነ መግቢ ምብላዕን ኣካልዊ ምንቅስቓስ ምግባርን ጥዕናና ኣብ ምዕቃብ ኣዝዮም ወስነቲ ዝኾኑ፡ መዓልታዊ ምንባብ ድማ ንምንቅስቓስ ጭዋዳታት ሓንጎልናን ነቲ ምሉእ መዓልቲ ብሻቕሎት ተዋሒጡ ዝወዓለ ኣካላትና ኣብ ምዝናይ ይሕግዝ። ግዜኻ ብሓጎስ ንምሕላፍ ምንባብ ድማ ኣብ ነብስኻ ክትንየትን ክትተኣማመንን ክሕግዘካ ከሎ ነቲ ምልክታት ንምርሳዕን ጭንቀት ድማ ደው ንምባልን ይሕግዝ። ምስጢር እታ ቐጠልያ መጽሓፍ መጽሓፍ ወርቅሃ ናብ ቋንቋ ሩስያ ተተርጒማ ጽቡቕ መጽሓፍ ምንባብ ልክዕ ነብስኻ ኣብ ውሽጢ ሓዳስ ዓለም ምእታው ኢዩ። ኣብ ሓንቲ ልበወልዳዊት ዓለም ከም ዘሎኻ ድማ ይስምዓካ። ካብቲ ዝወዓልካዮ ኣህላኽን ኣሻቓልን ኩነታት ድማ ይኣልየካ። ልዕሊ ኹሉ ድማ፡ ገለ መጽሓፍቲ ምስ ገጸ ባህርያት ናይቶም ቀንዲ ሰብ ዛንታ ስለ ዘተኣሳስረካ፡ ንስኻ በይንኻ ጥራይ ትሳቐ ከም ዘየሎኻ ይስምዓካ። ጽቡቕ መጽሓፍ ቀንዲ መሓዛ ኣብ ምፍዋስ ጥዕናኻ ክኸውን ከሎ፡ ተደናጋጻይ [ሓላዪ] ክትከውን ድማ ይገብረካ። እዘን ዝስዕባ ሸውዓተ ነጥብታት ገለ ምንባብ ካብ ዝህቦ ረብሓታት እየን፡ ክትዛነን ሻቕሎትን ከተውግድ ይሕግዝ ምንጪ ስእሊ, Getty Images መግለጺ ስእሊ, ቅኑዕ መጽሓፍ፡ ኤለክትሪክ ንባትሪ ከም ዝመልኦ ነስምዒታትካ ከነቃቕሕ ይኽእል ብመሰረት ኣብ ዩኒቨርስቲ ሶሴክስ ዝተግብረ መጽናዕቲ፡ ምንባብ ዓቐን ሻቕሎት ብ65 ሚኢታዊት ይንኪ። እዚ ዝቐረበ ጭቡጥ ሓበሬታ ከም ዘረጋግጾ ድማ፡ ምንባብ ሓንጎልናን ምሉእ ኣካላትናን ክዛነ ዝሕግዝ እንኮ ምንቅስቓስ ኢዩ። ስለዚ፡ ኣብ መጻኢ፡ ድሕሪ ብርቱዕ ውዕሎ ኣካላትካ ብስራሕ ምስ ዝደክም፡ መጽሓፍ ብምልዓል ነብስኻ ካብዛ ዓለም ንሒደት ሰዓታት ብምእላይ ሓንጎልካን ኣካላትካን ተዛኒ። መጽሓፍ ፎክሎር፡ መጽናዕቲ ህዝብታትን ባህሎምን ተሓቲሙ "ኣደይ!
